b'\n_START_ARTICLE_\nPillarbox\n_START_PARAGRAPH_\nL\'efecte pillarbox \xc3\xa9s un fenomen o proc\xc3\xa9s que esdev\xc3\xa9 necessari quan una pel\xc2\xb7l\xc3\xadcula o v\xc3\xaddeo originalment no dissenyat per a ser reprodu\xc3\xaft en una pantalla ampla o panor\xc3\xa0mica \xc3\xa9s mostrat en aquesta, o quan una imatge rodada per a pantalla panor\xc3\xa0mica \xc3\xa9s mostrada en una pantalla amb un format encara m\xc3\xa9s ample, volent preservar sempre la\xc2\xa0relaci\xc3\xb3 d\'aspecte, i la imatge original de la pel\xc2\xb7l\xc3\xadcula, utilitzant barres laterals negres.\n_START_SECTION_\nDescripci\xc3\xb3 i funcionamient\n_START_PARAGRAPH_\nHabitualment el pillarbox s\'utilitza per tant quan es vol inserir una imatge de format 4:3 en una pantalla de 16:9 o de proporci\xc3\xb3 2.39:1, comuna a sales de cinema. El material original \xc3\xa9s situat al mig de la pantalla ample i com els formats en general s\xc3\xb3n m\xc3\xa9s \xc3\xa0mplis, s\'han d\'afegir barres negres en les parts laterals de la imatge (m\xc3\xa9s precisament\xc2\xa0anomenades "mattes"), que formaran part d\'aquesta (\xc3\xa9s a dir, de cada\xc2\xa0fotograma\xc2\xa0del senyal de v\xc3\xaddeo) per aix\xc3\xad no modificar la imatge. _NEWLINE_Alguns jocs arcade que tenen una llarga proporci\xc3\xb3 vertical i una curta proporci\xc3\xb3 ample s\xc3\xb3n exposats amb pillarbox fins i tot amb televisions de format 4:3. _NEWLINE_El fenomen pillarbox \xc3\xa9s l\'equivalent vertical del letterbox (alternativa al pan-and-scan amb la utilitzaci\xc3\xb3 de mattes superiors i inferiors), i \xc3\xa9s sovint anomenat letterboxing revers. L\'equivalent en les quatre direccions \xc3\xa9s anomenat windowboxing, efecte causat quan una imatge o v\xc3\xaddeo \xc3\xa9s "pillarboxejada" i "letterboxejada" simult\xc3\xa0neament, utilitzant per tant mattes a les parts laterals i tamb\xc3\xa9 a les inferiors i superiors.\n_START_SECTION_\nAlternatives\n_START_PARAGRAPH_\nPer utilitzar la totalitat d\'una pantalla completa d\'un monitor de pantalla ampla, i/o per evitar una decoloraci\xc3\xb3 permanent d\'una \xc3\xa0rea de la pantalla (cremada reversa) en televisions de plasma, la alternativa m\xc3\xa9s simple al letterboxing \xc3\xa9s retallar la imatge directament per dalt i per baix. Aix\xc3\xb2, per\xc3\xb2, elimina una part de la imatge que el productor havia assumit com a zona segura, \xc3\xa9s a dir com a zona visible a la televisi\xc3\xb3. Aquesta situaci\xc3\xb3 s\'anomena overscan, i pot no molestar a l\'espectador, per\xc3\xb2 moltes vegades pot tallar els t\xc3\xadtols o cr\xc3\xa8dits del canal o productora. Una tercera opci\xc3\xb3 \xc3\xa9s estirar el v\xc3\xaddeo o imatge perqu\xc3\xa8 s\'adequi\xc3\xaf a la pantalla, per\xc3\xb2 aix\xc3\xb2 \xc3\xa9s moltes vegades considerat inapropiat, ja que distorsiona severament tot el que veiem en pantalla. De la mateixa manera, l\'equivalent vertical del pan-and-scan \xc3\xa9s anomenat tilt-and-scan o "pan-and-scan revers". Aquest, mou la "finestra" retallada cap amunt i cap avall, omplint la pantalla, per\xc3\xb2, tamb\xc3\xa9 s\'utilitza en poques ocasions degut a la distorsi\xc3\xb3 que genera.\n_START_SECTION_\nPillarbox estilitzat (TV)\n_START_PARAGRAPH_\nAlgunes cadenes de televisi\xc3\xb3 amb canals d\'alta definici\xc3\xb3, quan emeten programes que nom\xc3\xa9s estan disponibles en l\'aspecte 4:3 (definici\xc3\xb3 est\xc3\xa0ndard), utilitzen l\'anomenat "pillarboxing estilitzat", el que significa que omplen en les \xc3\xa0rees que quedarien en blanc (o on hi hauria els mattes laterals) amb el seu logotip d\'HD o amb grafismes en moviment. L\'\xc3\xbas de gr\xc3\xa0fics garanteix als espectadors que estan veient la versi\xc3\xb3 HD d\'un canal, en lloc de la seva versi\xc3\xb3 est\xc3\xa0ndard, fent veure que ocupen tota la pantalla amb una imatge de v\xc3\xaddeo, en lloc de utilitzar les barres negres.'